नई दिल्ली : कठुआ और उन्नाव गैंगरेप केस पर पीएम नरेंद्र मोदी ने कहा कि सभ्य समाज इस तरह की हरकत को स्वीकार नहीं कर सकता है। एक देश और एक समाज होने के नाते हम शर्मिंदा हैं। इन घटनाओं के लिए जो कोई भी जिम्मेदार है उसे सजा जरूर मिलेगी। वो भरोसा दिलाते हैं कि देश की जो बेटियां घिनौने कृत्य का शिकार हुईं उन्हें किसी भी सूरत में छोड़ा नहीं जाएगा। वो पीड़ित परिवारों और देश को यकीन दिलाना चाहते हैं कि बेटियों को न्याय मिलेगा। इस बीच कठुआ गैंग रेप केस मामले में आरोपियों के समर्थन में शामिल होने वाले बीजेपी के दोनों मंत्री चौधरी लाल सिंह और चंद्र प्रकाश गुप्ता ने महबूबा मुफ्ती मंत्रिमंडल से इस्तीफा दे दिया है।